section_heading: Povijest
paragraph_text: Akademski pjevački zbor Strossmayer djeluje u sklopu Akademskog kulturno-umjetničkog društva Strossmayer koje je osnovano 24. rujna 2015. godine. Osnovala ga je skupina profesora i djelatnika Sveučilišta Josipa Jurja Strossmayera u Osijeku u želji da studentima i profesorima Sveučilišta pruži nove i kvalitetne kulturne sadržaje. U sklopu Akademskog kulturno-umjetničkog društva su odmah nakon osnivanja djelovala tri ansambla, plesni ansambl, folklorni ansambl i pjevački zbor, no danas je aktivan samo Akademski pjevački zbor Strossmayer. Prvi predsjednik AKUD Strossmayer je bio izv. prof. dr. sc. Željko Turkalj, rektor osječkog Sveučilišta, a direktor je bio prof.dr.sc. Enrih Merdić. Dirigentica zbora je bila izv. prof. art. dr. sc. Antoaneta Radočaj-Jerković, a klavirski suradnik Davor Dedić, mag.mus.